**International Confederation of European Beet Growers**

**CONFEDERATION INTERNATIONALE INTERNATIONALE VEREINIGUNG**

**DES BETTERAVIERS EUROPEENS  EUROPÄISCHER RÜBENANBAUER**

**\* \***

**CONFEDERAZIONE INTERNAZIONALE MIĘDZYNARODOWA KONFEDERACJA**

**DEI BIETICOLTORI EUROPEI EUROPEJSKICH PLANTATORÓW BURAKA**

**111/9 Boulevard Anspachlaan – B-1000 Brussels**

**Tel: +32 2 504 60 90 – Fax: +32 2 504 60 99**

**cibeoffice@cibe-europe.eu –** [**www.cibe-europe.eu**](http://www.cibe-europe.eu)

***SAJTÓKÖZLEMÉNY*** *Kapcsolat:E. Lacoste*

**2022. június 6.** [*elisabeth.lacoste@cibe-europe.eu*](mailto:elisabeth.lacoste@cibe-europe.eu)

[*www.cibe-europe.eu*](http://www.cibe-europe.eu) *Tel.: + 32 2 504 60 90*

*Kövessen minket: Twitter - bird* ***@SugarBeetEurope***

**Az európai cukorrépa termesztők fordulóponthoz értek:**

**új elnököt választott a CIBE**

Az európai cukorrépa termesztők 2022. július 1-3. között tartották 46. kongresszusukat Gdansk-ban. Megvizsgálták mindazon gazdasági és politikai kérdéseket, melyekkel a cukorrépa termesztés jelenleg szembenéz Európában, különös tekintettel a kockázatkezelésre, a kereskedelempolitikára, az Európai Zöld Megállapodás kérdéseire, és az ukrajnai háború következményeire.

A mintegy 150 delegáltat és vendéget számláló eseményen, olyan magasrangú felszólalók is részt vettek, mint Januz Wojciechowski az EU Mezőgazdasági Biztosa, Norbert Kaczmarczyk a lengyel mezőgazdasági miniszter helyettese, Jerzy Chróścikowski a Lengyel Köztársaság Szenátus Mezőgazdasági és Vidékfejlesztési Bizottságának elnöke, Jan Krzysztof Ardanowski a Lengyel Köztársaság Elnökének Mezőgazdasági és Vidéki Területek Tanácsának elnöke valamint korábbi Mezőgazdasági és Vidékfejlesztési Miniszter, az EU Parlement képviselői közül Ulrike Müller képviselő asszony, az Európai Bizottság képviselői és a COPA elnöke Christiane Lambert.

„*Az európai cukorrépa termesztők egyik válságból a másikba tántorognak. A kvóták utáni válságot követte a Covid-19 válság, majd az energiaválság, majd folytatódott az Ukrajnát ért orosz invázióval és annak drámai következményeivel a ráfordítási költségekre, nem is beszélve a répatermelés védelmében jelentkező visszatérő kockázatokról*” jelentette ki Franck Sander, a CIBE elnöke. „*Ugyanakkor a cukor világpiaci árának növekedése jó jel az uniós belföldi árunk számára, a következő szezonra. Valóban reméljük, hogy az Unió piacán jelentkező magasabb árak lehetővé teszik, hogy a következő szezonban visszanyerjünk némi jövedelmezőséget. Ez döntő fontosságú az évek óta tartó nyomott árak után*” tette hozzá az elnök.

„*Az ármegállapítás sokszínűségével, a cukorrépa a mezőgazdaság multifunkcionalitását szimbolizálja, a cukor, az alkoholok különböző felhasználásán kereszül (párlatok, kozmetikumok, vegyszerek, gyógyszerek, hidroalkoholos gél, üzemanyag-bioetanol), biogáz, bioanyagok (autóműszerfalak, csomagolás) és állati takarmány előállítása révén. Számos európai régióban fontos szerepet játszik a vetésforgóban, és nagyban hozzájárulhat az alacsony szén-dioxid-kibocsátású mezőgazdaság kihívásaihoz. Az európai cukorrépa segíthet az élelmiszer-, energia- és klímaváltozás kihívásainak kezelésében. Ennek érdekében vonzónak kell maradnia, és ágazatunknak meg kell kapnia a szükséges eszközöket és támogatást, hogy hatékonyan válaszolhasson ezekre a kihívásokra*” hangsúlyozta Franck Sander.

Az európai cukorrépa-termelők a jobb kockázatkezelési eszközökért és biztonsági hálókért, a növekvő beruházásokért a precíziós mezőgazdaságba, az új nemesítési technikákért, a vegyszeres növényvédő szerek alternatíváiért, az innovációért, az alacsony szén-dioxid-kibocsátású gazdálkodásért, a cukorrépa termékek nem élelmiszer célú felhasználásának fejlesztéséért történő beruházásáért dolgoznak. Támogatják továbbá a tükörintézkedések bevezetését az EU kereskedelempolitikájában, valamint a nádcukor bevezetését az importált erdőirtásokra vonatkozó kellő gondosságról szóló jogszabályokba. „*Végezzük a munkánkat, de szükség van az uniós intézmény és a tagállamok támogatására, ha Európa meg akarja őrizni ellátásbiztonságát, szuverenitását és stratégiai szerepét ennek a kulcsfontosságú árucikknek a termelésében*” foglalta össze Franck Sander.

A CIBE Kongresszus határozatai, melyeket a CIBE Igazgatósága elfogadott, és a CIBE elnöke a kongresszust záró beszédében ismertetett, elérhetők a www.cibe-europe.eu oldalon.

Franck Sander mandátuma a kongresszus végén lejár, Marcel Jehaest (Confédération des Betteraviers Belges, Belgium) választották meg a CIBE elnökének a következő két évre.